ประกาศกรมการจัดหางานประกาศกรมการจัดหางานเรื่องหลักเกณฑ์การอนุญาตให้สถาบันอื่นใดดำเนินการฝึกอบรมคนหางานก่อนเดินทางไปทำงานในต่างประเทศ[๑] อาศัยอำนานตามความในมาตรา ๓๖ (๔)แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ. ๒๕๓๗อธิบดีกรมการจัดหางานออกประกาศกำหนดหลักเกณฑ์การอนุญาตให้สถาบันอื่นใดดำเนินการฝึกอบรมคนหางานก่อนเดินทางไปทำงานในต่างประเทศไว้ดังต่อไปนี้ส่วนที่ ๑หลักเกณฑ์การอนุญาตให้สถาบันอื่นใดดำเนินการฝึกอบรมคนหางานก่อนเดินทางไปทำงานในต่างประเทศ ข้อ ๑ผู้ที่มีความประสงค์จะขออนุญาตเป็นสถาบันฝึกอบรมคนหางานก่อนเดินทางไปทำงานในต่างประเทศต้องมีคุณสมบัติและไม่มีลักษณะต้องห้ามดังต่อไปนี้๑) มีอาคารสถานที่ อุปกรณ์และสิ่งอำนวยความสะดวกในการดำเนินการอบรมคนหางานอย่างเหมาะสม๒) มีเวลาทำการระหว่างเวลา ๐๘.๐๐ - ๑๘.๐๐ น.๓) มีผู้ควบคุมการอบรมและวิทยากรปฏิบัติหน้าที่ตลอดเวลาทำการ๔) ผู้ควบคุมการอบรมและวิทยากรต้องมีคุณสมบัติและไม่มีลักษณะต้องห้าม ดังนี้(ก) มีวุฒิการศึกษา ไม่ต่ำกว่าปริญญาตรี ด้านสังคมศาสตร์(ข) มีความรู้ประสบการณ์และความสามารถด้านการจัดหางานต่างประเทศ(ค) ผ่านการอบรมจากกรมการจัดหางานเพื่อเป็นวิทยากรสำหรับการอบรมคนหางานก่อนเดินทางไปทำงานในต่างประเทศ(ง)ไม่เป็นผู้มีหรือเคยมีประวัติเสื่อมเสียหรือบกพร่องในศีลธรรมอันดี(จ) ไม่เคยได้รับโทษจำคุกโดยคำพิพากษาถึงที่สุดหรือคำสั่งที่ชอบด้วยกฎหมายให้จำคุกในความผิดที่กฎหมายบัญญัติให้ถือเอาการกระทำโดยทุจริตเป็นองค์ประกอบความผิดเว้นแต่เป็นโทษสำหรับความผิดลหุโทษหรือความผิดอันได้กระทำโดยประมาทและไม่เคยมีความผิดตามพระราชบัญญัติจัดหางานและคุ้มครองคนหางาน พ.ศ. ๒๕๒๘(๕) ไม่เคยถูกเพิกถอนใบอนุญาตให้เป็นสถาบันฝึกอบรมคนหางานก่อนเดินทางไปทำงานต่างประเทศ(๖) ไม่เก็บเงินค่าธรรมเนียมหรือค่าใช้จ่ายใด ๆจากคนหางานผู้เข้ารับการอบรมข้อ ๒ให้ผู้ที่มีความประสงค์จะขออนุญาต ตามข้อ ๑ ยื่นคำขอตามแบบท้ายประกาศนี้ พร้อมเอกสารหลักฐานดังต่อไปนี้(๑) สำเนาบัตรประจำตัวประชาชนของผู้ยื่นคำขอกรณีเป็นบุคคลธรรมดาหรือผู้มีอำนาจทำการแทนกรณีนิติบุคคลเป็นผู้ยื่นคำขอ(๒) สำเนาทะเบียนบ้านของผู้ยื่นคำขอกรณีเป็นบุคคลธรรมดาหรือผู้มีอำนาจทำการแทนกรณีนิติบุคคลเป็นผู้ยืนคำขอ(๓) หลักฐานการจดทะเบียนนิติบุคคลกรณีนิติบุคคลเป็นผู้ยื่นคำขอ(๔) บัญชีตัวอย่างลายมือชื่อของผู้มีอำนาจทำการแทนกรณีนิติบุคคลเป็นผู้ยื่นคำขอ(๕) บัญชีรายชื่อผู้ควบคุมกากรอบรมและบัญชีรายชื่อวิทยากรผู้อบรมคนหางานอย่างน้อย ๓ คน(๖) หนังสือรับรองคุณวุฒิของวิทยากร(๗) สำเนาบัตรประจำตัวประชาชนผู้ควบคุมและวิทยากร(๘) ตัวอย่างตราประทับและลายมือชื่อผู้ลงนามในเอกสารรับรองการอบรม(๙) บัญชีรายชื่ออุปกรณ์การอบรม(๑๐) หลักสูตรการฝึกอบรมคนหางานเพื่อทำงานในต่างประเทศพร้อมเอกสารประกอบการบรรยาย(๑๑) ระเบียบหรือข้อบังคับว่าด้วยการรับคนหางานเข้าอบรมของสถาบันฝึกอบรมซึ่งมีเนื้อหาสาระสอดคล้องกับระเบียบกรมการจัดหางานว่าด้วยการนำคนหางานเข้ารับการอบรมพ.ศ. ๒๕๔๐(๑๒) แผนที่แสดงที่ตั้งสถาบันฝึกอบรมคนหางานพร้อมภาพถ่ายอาคารและห้องที่จะใช้ในการอบรมข้อ ๓หลักสูตรที่จะใช้ในการอบรม ต้องประกอบด้วยเนื้อหา วิชาในหมวดต่าง ๆ ดังต่อไปนี้เป็นอย่างน้อยคือหมวดที่ ๑การปฏิบัติตนในการเดินทางไปทำงานในต่างประเทศ๑.๑) การเตรียมตัวไปทำงานในต่างประเทศ๑.๒) ขนบธรรมเนียมประเพณีและอื่น ๆ ที่คนหางานควรรู้๑.๓) ข้อแนะนำและการแก้ไขปัญหาขณะทำงานในต่างประเทศหมวดที่ ๒ความรู้เกี่ยวกับกฎหมายแรงงาน ความปลอดภัยในการทำงานและสุขอนามัย๒.๑) กฎหมายแรงงาน ณ ประเทศที่ไปทำงาน๒.๒) ความปลอดภัยในการทำงาน๒.๓) สุขอนามัยหมวดที่ ๓สภาพการจ้างและการทำงาน๓.๑) สัญญาจัดหางานและสัญญาจ้างงาน๓.๒) สภาพการทำงาน๓.๓) การร้องทุกข์โดยจะต้องให้การอบรมแก่คนหางานครบหลักสูตรใช้เวลาอย่างน้อยแปดชั่วโมงข้อ ๔การยื่นคำขอตามข้อ ๒ กรณีที่ผู้ยื่นคำขอมีสำนักงานตั้งอยู่ในกรุงเทพมหานครให้ยื่นคำขอณ สำนักงานบริหารแรงงานไทยไปต่างประเทศ กรมการจัดหางาน กรณีที่ผู้ยื่นคำขอมีสำนักงานตั้งอยู่ในจังหวัดอื่นให้ยื่นคำขอณ สำนักงานจัดหางานจังหวัดนั้น หรือ สำนักงานบริหารแรงงานไทยไปต่างประเทศก็ได้ข้อ ๕ในกรณีที่สำนักงานจัดหางานจังหวัดเป็นผู้รับคำขอ ให้จังหวัดส่งคำขอและเอกสารหลักฐานตามข้อ๒ ไปยังสำนักงานบริหารแรงงานไทยไปต่างประเทศ กรมการจัดหางานพร้อมทั้งเสนอความเห็นเพื่อประกอบการพิจารณาด้วยข้อ ๖หากผลการตรวจสอบคุณสมบัติปรากฏว่า ผู้ยื่นคำขอมีคุณสมบัติครบถ้วนตาม ๑กรมการจัดหางานจะออกใบอนุญาตให้ดำเนินการฝึกอบรมคนหางานก่อนเดินทางไปทำงานต่างประเทศตามแบบท้ายประกาศนี้กรณีผลการตรวจสอบคุณสมบัติปรากฏว่าผู้ยื่นคำขอขาดคุณสมบัติหรือมีคุณสมบัติไม่ครบถ้วนตามข้อ๑ กรมการจัดหางานจะแจ้งผลการพิจารณาเป็นหนังสือให้ผู้ยื่นคำขอทราบภายในเจ็ดวันทำการนับแต่วันที่ได้รับทราบผลการตรวจสอบจากหน่วยงานต่าง ๆ ที่เกี่ยวข้องอย่างครบถ้วนส่วนที่ ๒การสนับสนุนจากกองทุนเพื่อช่วยเหลือคนหางานไปทำงานในต่างประเทศ ข้อ ๗ในกรณีที่ได้รับอนุญาตให้ดำเนินการฝึกอบรมคนหางานก่อนเดินทางไปทำงานในต่างประเทศผู้ได้รับใบอนุญาตจะได้รับการสนับสนุนเอกสารที่จำเป็นต้องใช้ในการอบรมคนหางานจากกองทุนเพื่อช่วยเหลือคนหางานไปทำงานในต่างประเทศดังนี้(๑) คู่มือสำหรับการอบรมคนหางานก่อนเดินทางไปทำงานในต่างประเทศตามจำนวนวิทยากรของสถาบัน(๒) เอกสารประกอบการอบรม ตามจำนวนคนหางานที่เข้ารับการอบรมประกอบด้วยสาระสำคัญ ดังนี้- วัตถุประสงค์ของการอบรม- ข้อมูลทั่วไปของประเทศที่ไปทำงาน- ข้อควรปฏิบัติขณะทำงานในต่างประเทศ- ข้อห้ามขณะทำงานอยู่ในต่างประเทศ- การส่งเงินกลับประเทศ- ขั้นตอนในการเดินทางไปทำงาน- การรายงานในการเดินทางไปทำงาน- การรายงานตัวต่อหน่วยราชการที่เกี่ยวข้องเมื่อเดินทางไปถึง- การแก้ไขปัญหาอันอาจจะเกิดขึ้นขณะทำงานอยู่ในต่างประเทศ- การเตรียมตัวก่อนเดินทาง- ความปลอดภัยในการทำงาน- สุขอนามัยของคนหางานส่วนที่ ๓การตรวจสอบและการกำกับดูแล ข้อ ๘ผู้ได้รับอนุญาตจะต้องรายงานผลการดำเนินการให้กรมการจัดหางานทราบตามแบบท้ายประกาศนี้ทุกครั้งที่มีการอบรมคนหางานก่อนเดินทางไปทำงานในต่างประเทศข้อ ๙ให้ผู้ได้รับใบอนุญาตแจ้งให้คนหางานที่ผ่านการอบรมแล้วไปลงนามในสัญญาจัดหางานและสัญญาจ้างงานต่อหน้าพนักงานเจ้าหน้าที่ที่สำนักงานบริหารแรงงานไทยไปต่างประเทศกรมการจัดหางาน หรือสำนักงานจัดหางานเขตพื้นที่กรุงเทพมหานคร หรือสำนักงานจัดหางานจังหวัดตามภูมิลำเนาเป็นที่ตั้งของสถาบันข้อ ๑๐กรมการจัดหางาน จะจัดส่งเจ้าหน้าที่ไปตรวจสอบการดำเนินการของผู้รับได้ใบอนุญาตเป็นครั้งคราวและอาจทำการทดสอบความรู้ของคนหางานที่ผ่านการอบรมเพื่อประเมินผลการดำเนินการของสถาบันด้วยในการปฏิบัติการของเจ้าหน้าที่ตามวรรคหนึ่งให้ผู้ซึ่งเกี่ยวข้องอำนวยความสะดวกหรือช่วยเหลือตามสมควรหรือให้คำชี้แจงแก่เจ้าหน้าที่ตามคำร้องขอข้อ ๑๑ในกรณีที่ผู้ได้รับใบอนุญาตเปลี่ยนแปลงผู้มีอำนาจทำการแทนหรือผู้ควบคุมการอบรมหรือวิทยากร หรือสถานที่ตั้งของสถาบัน ให้ผู้ได้รับใบอนุญาตแจ้งให้กรมการจัดหางานทราบเป็นการล่วงหน้าไม่น้อยกว่าเจ็ดวันทำการข้อ ๑๒กรณีที่ตรวจพบหรือได้รับคำร้องเรียนว่า ผู้ได้ใบรับอนุญาตไม่ปฏิบัติตามประกาศนี้และมีเหตุอันสมควรกรมการจัดหางานมีอำนาจสั่งให้หยุดการดำเนินการฝึกอบรมคนหางานเป็นการชั่วคราวหรือเพิกถอนใบอนุญาตตามควรแก่กรณีข้อ ๑๓ใบอนุญาตที่กรมการจัดหางานออกให้มีอายุสองปีนับแต่วันออกใบอนุญาตถ้าผู้ได้รับใบอนุญาตประสงค์จะดำเนินการต่อไปให้ยื่นคำขอต่ออายุใบอนุญาตก่อนวันที่ใบอนุญาตหมดอายุไม่น้อยกว่าสามสิบวันพร้อมด้วยเอกสารหลักฐานดังนี้(๑) ใบอนุญาตฉบับเดิม(๒) สำเนาบัตรประจำตัวประชาชนของผู้ยื่นคำขอกรณีเป็นบุคคลธรรมดาหรือผู้มีอำนาจทำการแทน กรณีนิติบุคคลเป็นผู้ยื่นคำขอข้อ ๑๔กรมการจัดหางานจะพิจารณาคำขอต่ออายุใบอนุญาต และแจ้งผลการพิจารณาเป็นหนังสือให้ผู้ได้รับใบอนุญาตทราบภายในสามสิบวันนับแต่วันที่ยื่นคำขอประกาศ ณ วันที่ ๒๕ มิถุนายนพ.ศ. ๒๕๔๒สมชาย วัฒนาอธิบดีกรมการจัดหางาน[เอกสารแนบท้าย]๑. คำขอรับใบอนุญาตดำเนินการฝึกอบรมคนหางานก่อนเดินทางไปทำงานต่างประเทศตามพระราชบัญญัติจัดหางานและคุ้มครองคนหางานพ.ศ. 2528๒.คำขอต่ออนุญาตใบอนุญาตให้ดำเนินการฝึกอบรมคนหางานก่อนเดินทางไปทำงานต่างประเทศตามพระราชบัญญัติจัดหางานและคุ้มครองคนหางานพ.ศ. 2528๓. ใบอนุญาตให้ดำเนินการฝึกอบรมคนหางานก่อนเดินทางไปทำงานในต่างประเทศ๔.สถิติการอบรมคนหางานวิมล/ผู้จัดทำ๘ มีนาคม ๒๕๕๕[๑] ราชกิจจานุเบกษาเล่ม ๑๑๖/ตอนพิเศษ ๖๑ ง/หน้า ๑๘/๒๗ สิงหาคม ๒๕๔๒